תחנת הרכבת פתח תקווה – סגולה

תחנת הרכבת פתח תקווה – סגולה, היא תחנת נוסעים של רכבת ישראל הממוקמת על מסילת הירקון בצפון העיר פתח תקווה בסמוך למתחם ירקונים ולמֶחלף ירקון. התחנה מהווה כתחנת ביניים בקו הרצליה - אופקים דרך טבעת השרון.

היסטוריה
תחנת הרכבת נפתחה בשנת 2000 כחלק מקו הרכבת תל אביב – ראש העין. בחודשים הראשונים להפעלתה הופעלה התחנה ממבנה זמני כשרציף אחד בלבד משמש אותה. במרץ 2001 הוכנסו לשימוש מבנה ורציף קבועים לתחנה ובקיץ 2002 החלו עבודות לבניית רציף חדש בתחנה, שהסתיימו לקראת סוף השנה. בעלי קרקע חקלאית באזור התחנה הגישו עתירה לבג"ץ נגד הוועדה המחוזית לתכנון ולבנייה מחוז מרכז, הוועדה המקומית לתכנון ולבנייה בפתח תקווה ורשות הנמלים והרכבות, בטענה שנבנתה ללא תוכנית מתאר מאושרת, ללא הסדרה תחבורתית, ותוך הפרת זכויותיהם של בעלי הקרקע במקום.

מיקומה של התחנה בעייתי מאוד ונמתחו עליו ביקורות רבות: היא מצויה במרחק ניכר מכל שכונות העיר ואין אליה גישה אף לא מאזור התעשייה סגולה ומכפר אברהם הסמוכים יחסית. התחנה הוקמה בצמוד למתחם מסחרי, שבית המשפט המחוזי מרכז הורה לפנותו עד 1 בינואר 2019, בשל הקמתו ללא היתר על קרקע חקלאית. אל התחנה כמעט ולא ניתן להגיע רגלית מאחר שלא הוכשרו שבילים ומדרכות המגיעים לאזור. כל אלו הביאו לתנועת נוסעים דלילה יחסית.

ב-2017, נדחתה עתירה להיתר לשימוש חורג בפאוור סנטר במתחם ירקונים הצמוד לתחנה, שנבנה ללא היתר בנייה. בתגובה הודיע בעל המתחם עמוס לוזון, כי ביום שבו ייסגר הפאוור סנטר, בכוונתו לחסום את דרכי הגישה לתחנה העוברים בשטחו. בינואר 2019 נסגר הפאוור סנטר, וביוני 2019 אכן נחסם החניון לנוסעי הרכבת. בספטמבר 2019 נפתח כביש הגישה החדש לתחנה.

ב-19 בנובמבר 2021 הושלמה בתחנה התקנתה של מערכת הזנה חשמלית עילית על ידי חברת SEMI הספרדית. המערכת מספקת מתח חילופין של 25 אלף וולט בתדירות של 50 הרץ ומאפשרת לציוד נייד רכבתי בעל פנטוגרף לפעול בתחנה. כיום יש לרכבת ישראל קטרי בומברדייה טראקס הגוררים קרונות דאבל דק מאותו יצרן וקרונועים חשמליים מדגם Desiro HC תוצרת סימנס.

ב-25 בדצמבר 2021 החל לפעול בתחנה קו נוסעים חשמלי מהרצליה לאשקלון במקום קו הנוסעים שפעל מהרצליה ועד באר שבע מרכז דרך קו הנגב המערבי.

בסוף ספטמבר 2025 הוארך שירות הרכבות עד לתחנת אופקים.

מבנה התחנה
לתחנה שני רציפי צד ושתי מסילות המשרתות אותם כאשר אולם הכניסה נמצא מצפון לתחנה ומוביל לאזור התעשייה.

450px

שירות הרכבות בתחנה

תחנה זו משמשת כתחנת ביניים בקו אופקים - הרצליה. בשעות השיא עוצרות בתחנה ארבע רכבות בשעה לכל כיוון; ארבע לכיוון הרצליה, שתיים לאשקלון, אחת לאשדוד עד הלום ואחת לראשון לציון משה דיין. בשעות השפל עוצרות בתחנה שתי רכבות בשעה בכל כיוון. במסלול המלא לאופקים/מאופקים חלק מהרכבות לא עוצרות בתחנות בת ים וחולון.

קווי אוטובוס העוברים בתחנה
+קומפעילמסלולהערה5/5אאלקטרה-אפיקיםפתח תקווה - ראש העין - כפר קאסם42מטרופוליןפתח תקווה - הוד השרון - כפר סבא63אלקטרה-אפיקיםמסוף הספורטק - צומת עמישב - צומת סירקין - צומת גנים - צומת סגולה לצפון - ת. רכבת סגולה65תנופהפתח תקווה - ראש העין - אורנית - אריאל - רבבה - יקיר - נופים86פתח תקווה - ראש העין - אריאל95פתח תקווה - ראש העין - אורנית - אריאל140מטרופוליןפתח תקווה - אלישמע - כפר סבא - ניר אליהו - דרום השרון - טייבה - קלנסווה142פתח תקווה - הוד השרון - כפר מל"ל - כפר סבא - צופית - רמת הכובש - טירה - כוכב יאיר152תנופהפתח תקווה - ראש העין - קרני שומרון - קדומים184פתח תקווה - ראש העין - אורנית185פתח תקווה - ראש העין - אורנית - שערי תקווה - אלקנה - עץ אפרים186תל אביב יפו - רמת גן - בני ברק - פתח תקווה - ראש העין - אורנית - מפעלי ברקן - אריאל188בני ברק - פתח תקווה - ראש העין - אלפי מנשה - קרני שומרון189בני ברק - פתח תקווה - ראש העין - אלפי מנשה - מעלה שומרון - קרני שומרון - עמנואל285תל אביב יפו - רמת גן - בני ברק - פתח תקווה - ראש העין - אורנית - אריאל285תל אביב יפו - רמת גן - בני ברק - פתח תקווה - ראש העין - אורנית - שערי תקווה - אלקנה - עץ אפרים285תל אביב יפו - רמת גן - בני ברק - פתח תקווה - ראש העין - אורנית - אלקנה486פתח תקווה - ראש העין - אריאל551מטרופוליןפתח תקווה - הוד השרון - כפר מל"ל - רעננה - הרצליה561פתח תקווה - הוד השרון - כפר מל"ל - כפר סבא620קוויםפתח תקווה - ראש העין - באקה אל ע'רביה - ג'ת641פתח תקווה - הוד השרון - כפר מל"ל - רעננה - כפר סבא - בצרה - תל מונד - קדימה צורן - פרדסיה - עמק חפר - בית יצחק שער חפר - נתניה921אגדתל אביב יפו - רמת גן - בני ברק - פתח תקווה - הוד השרון - רעננה - כפר סבא - בצרה - תל מונד - קדימה צורן - פרדסיה - כפר יונה - עמק חפר - חדרה - קיסריה - בנימינה גבעת עדה - זכרון יעקב - פורידייס - חוף הכרמל - טירת כרמל - חיפה950צומת אל על - חבל מודיעין - נחלים - פתח תקווה - הוד השרון - רעננה - כפר סבא - תל מונד - קדימה צורן - פרדסיה - עמק חפר - נתניה

קישורים חיצוניים

 תחנת הרכבת פתח תקווה סגולה באתר רכבת ישראל


הערות שוליים

פתח תקווה סגולה
פתח תקווה סגולה
קטגוריה:פתח תקווה: מבנים
קטגוריה:ישראל: תחנות רכבת לפי עיר